“Адмирал”ның бер корбаны

	Тукталышта бер ханымнан “Адмирал” базарына нинди автобус баруы белән кызыксынам. “Юк бит инде ул, янып көлгә әйләнде”, – ди ханым. “Беләм, мин әйтәм, беләм, базар юк, ну минем танышларым анда. Өченче көн инде улларының гәүдәсен күрергә зар-интизар булып басып торалар...” 11 мартта төштән соң Яшел Үзән районында яшәү­че Миңниса апа шалтыратты. “Казанда “Адмирал” базары яна икән, улым Айзатның шунда кереп киткәнен күр­гәннәр... 	 Хатыны Айгөлнең анда сәүдә урыны бар, аның әйбер­лә­рен чыгарырга ке­рүе булган. Бер танышына эш телефоныннан шалтыратып әйт­к­ән. Хәзер шалтыратып карыйбыз, телефонын алмый. Зинһар, “Ашыгыч яр­дәм”гә шалтыратып белеш, әллә больницага алып кит­теләр микән?” – ди, чарасыз калган Миңниса апа, үзе елый. Бер генә түгел, берни­чә шалтыраттым “Ашыгыч яр­дәм” станциясенә. Андый ке­ше безнең исемлектә юк, ди­деләр. Зыян күрүчеләрне кабул итәргә РКБ, 7 нче һәм 12 нче шәһәр хастаханәләре әзерләнеп тора икән. Ул дә­валау оешмаларына да шалтыратып карадым. Танышларым да, таныш тү­гелләр дә ярдәм итәргә торды. Тик хастаханәгә озатылучылар арасында Айзат юк иде.     
	Фәния АРСЛАНОВА	
Ватаным Татарстан

	№ 36 | 17.03.2015	


